<classify> Hicho kilikuwa kilio kikubwa kwa klabu za ligi, hasa Yanga, Azam na Simba, ambazo ndizo zinazosajili wachezaji wengi wa kigeni. Kabla ya TFF kupitisha uamuzi huo, klabu ziliruhusiwa kusajili wachezaji watano tu wa kigeni.Habari kutoka ndani ya kikao cha Kamati ya Utendaji kilichofanyika mjini hapa jana zilisema kuwa, mvutano ulikuwa mkali wa ama kusajili wachezaji watano au saba.Mjadala ulichukua muda mrefu sana, lakini kama unavyojua hiki kitu klabu kubwa zina maslahi nacho, na ndio waliotoa ushawishi kwa wajumbe wengi kutaka usajili wa wachezaji saba... mwisho tukakubaliana hivyo na hao saba wanaruhusiwa kucheza wote kwenye mechi moja, alisema mtoa habari wetu kutoka ndani ya kikao hicho.Habari zaidi kutoka ndani ya kikao hicho zilisema, kuna masharti mengi klabu zimewekewa kama zinataka kusajili wachezaji hao saba. Tumeweka masharti magumu lakini baadhi ni lazima kila mchezaji alipiwe ada ya dola za Marekani 2,000 kwa mwaka...Lakini pia mchezaji anayesajiliwa kutoka nje lazima awe anacheza timu ya taifa ya nchi husika au Ligi Kuu, kilisema chanzo chetu hicho.Hii si mara ya kwanza kwa klabu za Ligi Kuu kuruhusiwa kusajili wachezaji zaidi ya watano, miaka ya nyuma ilikuwa ikisajili wachezaji 10 na kuruhusiwa kutumia watano kwenye mechi moja, lakini hakukuwa na masharti yoyote ya aina ya wachezaji wa kusajiliwa, hali iliyofanya klabu kusajili wachezaji wasio na uwezo, ama majeruhi ambao wakifika nchini hushindwa kutoa msaada kwa klabu husika.Mwaka 2007 kulifanyika kongamano Bagamayo, ambapo baadhi ya maazimio kwenye kongamano lile ni kupunguza idadi ya wachezaji wa kigeni ambapo ilikubalika mpaka msimu uliopita klabu zisajili wageni watano na watakaotumika kwa mechi moja wawe watatu tu.Lakini hali imekuwa tofauti baada ya baadhi ya klabu kudai kuongezewa idadi ya usajili wa wachezaji wa kigeni ili zifanye vizuri kwenye michuano ya kimataifa.Hata hivyo, TFF hushindwa kufuatilia kanuni zake ambapo kuna wakati ilisema mchezaji wa kigeni awemo katika timu ya taifa lakini, lakini hilo walishindwa kulifuatilia na ni wachezaji wachache tu waliofikia kigezo hicho.  <topic>: MICHEZO 